CELEX: 62013TN0343
Language: hu
Date: 2013-06-28 00:00:00
Title: T-343/13. sz. ügy: 2013. június 28-án benyújtott kereset — CN kontra Parlament

24.8.2013   
            
            
               HU
            
            
               Az Európai Unió Hivatalos Lapja
            
            
               C 245/14
            
         2013. június 28-án benyújtott kereset — CN kontra Parlament
   (T-343/13. sz. ügy)
   2013/C 245/17
   Az eljárás nyelve: olasz
   
      Felek
   
   
      Felperes: CN (Brumath, Franciaország) (képviselő: M. Velardo ügyvéd)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               kötelezze az Európai Uniót és az Európai Parlamentet, hogy az elszenvedett vagyoni kár címén fizessen a felperes részére 6,75 %-os kamattal növelt 1 000 euró összeget;
            
         
               —
            
            
               kötelezze az Európai Uniót és az Európai Parlamentet, hogy az elszenvedett nem vagyoni kár címén fizessen a felperes részére 6,75 %-os kamattal növelt 40 000 euró összeget;
            
         
               —
            
            
               kötelezze az Európai Uniót és az Európai Parlamentet a jogi és az eljárási költségek viselésére.
            
         
      Jogalapok és fontosabb érvek
   
   CN, a Tanács egykori, nyugalmazott tisztviselőjének jelen keresete az Európai Parlament kívülről is hozzáférhető intézményi honlapján a felperes által benyújtott petíció azon kivonatának közzététele miatt elszenvedett vagyoni és nem vagyoni kár megtérítésére irányul, amely kivonatban számos személyes adat — köztük az egészségi állapotával és a családjában egy fogyatékkal élő családtag jelenlétével kapcsolatos információk — is szerepeltek.
   Az adatok közzétételére széles körben került sor, figyelemmel arra, hogy a felperes nevének a Google keresőmotorba való beírásával, a felperes neve visszavezethető volt a petíciónak a Parlament által közzétett kivonatára.
   A felperes erre irányuló kérései ellenére a Parlament nem szüntette meg személyes adatainak közlését, továbbá azt csak másodszorra, jogi képviselő közbenjárására végezte el.
   Az Európai Parlament magatartása jogellenességének alátámasztására a felperes a következőkre hivatkozik:
   
               1.
            
            
               Az emberi jogok és alapvető szabadságok védelméről szóló egyezmény 8. cikkének megsértése;
            
         
               2.
            
            
               Az Alapjogi Charta 8. cikkének megsértése;
            
         
               3.
            
            
               A fogyatékossággal élők jogairól szóló, 2006. december 13-án elfogadott és az Európai Unió által 2010. december 23-án ratifikált egyezmény 22. cikkének megsértése;
            
         
               4.
            
            
               A személyes adatok közösségi intézmények és szervek által történő feldolgozása [helyesen: kezelése] tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendelet (HL 2001. L 8., 1. o.; magyar nyelvű különkiadás 13. fejezet, 26. kötet, 102. o.) megsértése.